I dag har foreningen en rekke arrangementer i løpet av året, blant annet aftener dedikert til eting av boknafisk og torsk, i tillegg til pubtreff, juletrefest og barnedisco. Hver høst arrangeres i tillegg kulturaften der foreningen ønsker å fremme nordnorske kunstnere. I 2012 feiret foreningen 150-årsjubileum i Gamle logen, med underholdning av Maria Haukaas Mittet fra Senja, Thea Brinchmann Styve fra Sandnessjøen og Aasmund Holst Hansen fra Hammerfest.